
SWALI: 
Sheikh: Binadamu ameumbwa kwa malengo gani?. 


JAWABU: Kwajina la Mwenyezi Mungu Mwingi wa Rehma Mwenye 
kurehemu, Namshukuru Mwenyezi Mungu Mola wa ulimwengu mzima, na 
Rehma na Amani zimshukie Nabii Muhammad (s.a.w), pamoja na Familia yake 
na Maswahaba zake, Baada ya hayo. 


Kwa hakika kabla ya kujibu swali hilo napenda kutoa zinduo kuhusu kanuni 
muhimu sana katika mambo anayo yaumba Mwenyezi Mungu Mtukufu na yale 
aliyo yapanga. 


Na kanuni hiyo imechukuliwa kutoka katika kauli yake Mwenyezi Mungu 
Mtukufu: (Na Yeye ni Mwenye kujua, Mwenye hikima). Tahrim (2). 


Na kauli yake: (Hakika Mwenyezi Mungu ni Mwenye kujua, Mwenye hikima). 
Ahzab (1). 


Na aya nyingi tofauti na hizo zinazo onyesha na kuthibitisha hikma ya uumbaji 
wa Mwenyezi Mungu na yale aliyo yapanga. 


Maana yake: katika mambo ya kidunia na yakisheria, kwa sababu hakuna jambo 
lolote analo liumba Mwenyezi Mungu Mtukufu isipokuwa ndani yake kuna 
hikma, sawa sawa katika kuwepo jambo hilo au katika kuliondoa, na hakuna 
Jambo analo lipanga Mwenyezi Mungu Mtukufu isipokuwa kwa hikma vile vile, 
sawa sawa iwe katika ulazima au katika kuharamisha au kuhalalisha. 


Lakini hikma zinazo fungamana na mambo ya kidunia au ya kisheria, 
yawezekana tukayajuwa na yawezekana tusiyajuwi, na yawezekana baadhi ya 
watu wakayajua na wengine wasiyajue, hii nikutokana na elimu na ufahamu 
anao wapa Allah waja wake. 


Ikiwa ndivyo hivyo tunasema ya kwamba: Hakika Mwenyezi Mungu 
Mtukufu kaumba Majini na Binadamu kutokana na hikma kubwa na malengo 
mazuri nayo ni kumuabudu Mwenyezi Mungu Mtukufu. 

Kama alivyo sema Mwenyezi Mungu Mtukufu:(Nami sikuwaumba majini na 
watu ila waniabudu Mimi). Adhariyati: (56). 


Na kauli yake: ( Je! Mlidhani ya kwamba tulikuumbeni bure na ya kwamba 
nyinyi kwetu hamtarudishwa). Al-Muminun: (115). Na akasema: (Ati anadhani 
binaadamu kuwa ataachwa bure). Al-Qiyama: (36). 


Na aya nyingine tofauti na hizo zinazo julisha ya kwamba Mwenyezi Mungu 
anayo malengo maalum katika kuumba binadamu na majini, nako ni kufanya 
ibada. 


Na ibada ni kudhalilika kwa ajili ya Mwenyezi Mungu Mtukufu kwa kupenda na 
kutukuza kwa kufanya amri zake na kujiepusha na makatazo yake katika njia 
iliyo elekezwa na sheria zake, Amesema Mwenyezi Mungu Mtukufu: (Nao 
hawakuamrishwa kitu ila wamuabudu Mwenyezi Mungu kwa kumtakasia Dini, 
wawe waongofu). Al-Bayyina: (5). 


Hii ndio hikma ya kuumbwa majini na binadamu. 


Kwa maana hiyo yeyote atakae fanya jeuri na kiburi kwa Mwenyezi Mungu kwa 
kuacha kufanya ibada, kwa hakika atakuwa ni mwenye kupuuza hikma ambayo 
viumbe wameumbwa kwa sababu hiyo. 


Na kitendo chake hicho kinaonyesha ya kwamba Mwenyezi Mungu Mtukufu 
kaumba viumbe kwa mchezona bila ya majukumu yoyote, na yeye japo 
hajatamka lakini vitendo vyake vina ashiria hivyo kutokana na jeuri yake na 
kupinga kwake ibada ya Mola wake. 

